Ralph Midgle) 

24 Stantwell Rise 
SCUNTHORPE 
North Lincolnshire 
DN17 1TF 


YELOD DEGJÖLID 
1 YANUL 2008 


O Volapükaflens valik mu digiks! 


Ven, ün yels luldeg, äprimob ad studön Volapüki sodas ökanob 
spikön ko dokan Arie de Jong; ven, tü d. 31-id mäzula 1979 hiel Ralph 
Midgley äfünom Flenefi Bevünetik Volapüka, e poso gasedi tiädü „Vög 
Volapüka;” ven, tü yel ot äfünob Zänabüri Volapüka; ven, ün yel 1984 hiel 
Johann Krüger ävälom obi Cifali Volapükamufa: no ükanob spelön, das 
ölifikon ed öbenikon pük at. Too, ebo ün yel 2007 jenots saidiko veütiks 
ejenons. 


Balido pefünon tü d. 1-id yanula yela 2007 Soged Bevünetik Volapüka 
(logolsös Vög Volapüka 1:2007, pads 2-5 e 8; Dalebüd nüm 1 yela 2007). 
Medü jenot at i pefünon Kadäm calöfik (logolsös Statudis #4.0) Poso 
resodatopeds degtel gönü Volapük äpubons in bevüresod, e bü nelunüp els 
Wikipedia e Facebook. Nu konlet bukas e volapükadinas Zänabüra labons 
sefatopi tö Bukem Sogeda Britänik Sperantapükanas. 


Zuo atdelo Volapük paspikon mödikumo ka sis degyels mödik dub 
telefon, dub visits e dub kolköms privatik slopanas. Klu glofon num 
Volapükaspikanas kobü num Volapükazilanas. 


Spelobsös - noö fümikobs - das dü yel nulik ols, o reidans digik, 
skilik, zilik, ovipols glofükön ai plu plöpi stunidabik e küpovik Volapüka. 
Spikolsös e penolsös oni, e, ma zeils Sogeda in Statuds (#2.0) propagidolsös 
Volapüki valöpo! 


Vipob valikanes olas glidis glimik e stigädis stimabik dü yel 2008! 
i Ae 


Brian R. Bishop, 
Cifal Sogeda Bevünetik Volapüka 








worauf pru 

SEKUNS KILDEG 
(fa hiel Frank Roger) 


Man älügolom lü ob, ed äsagom: 





»„Glidis ole! Labol-li timüli libik? Binob büosagan, e kanob 
lefümiko büosagön fütüri. Ta dolars deg ogespikob säkis anik ola. 
Nitedälol-li?” 





„Si! baicedob” ägespikob, cifo bi änaütob obi bosilo ed ävilob 
muadön obi. 


„Logobsös - oplöpob-li?” Orivob-li dasteifis obik e vedön liegik 
e famik-li?” 


„Pidob, das no kanob sagën osi ole. Mied nola obik fütüra 
tefon sekunis kildeg okömöl. Sekü atos, säks olik mutons bejäfön 
fütüri mu niliki.” 

„Ab büosag somik pemiedüköl no jinon obe so frutik,” 
äküpetob. „No cedob, das bos veŭta veitik ojenon obe ünü sekuns 
kildeg okömöl.” 

„Lio kanol-li sagön atosi?” ägespikom. „Kanol neverätön. Nol 
lölik jenotas sekunas kildeg okömöl kanon sinifön u lifi, u deadi; no 
meritos-li atos dolaris deg?” 


„Ag! Benö! äsagob. „,Ogevob ole buädi dota. Odeadob-li 
ünü sekuns kildeg okömöl? 


„No.” 
„So, kis ojenon-li obe ünü sekuns kildeg okömöl? 
„No mëödikos. Suno operol dolaris deg - ekö! 


„No binon-li mon, keli debob ole ad pelön büosagi sonemik ola? 

„Kuratö! Ibaicedol dö atos, no-li? 
Estäänükom nami omik, ed egivob ome dolaris deg, igo nevilo. 
„Dotob nog vemo dö büosagaskil ola,” emurob. 


„Ab skil oba blünon obe lemesedi nomädik,” egesagom. Vo 
viloböv labön remani äs ol ünü sekuns kildeg alik.” 


Tän elüvom obi kobü mon obik, nendoto ad sukön remani, u 
viktimi votik. 


(> EE - SEE - SEE < S : SE : SE - DE : SE - SE - S - S -a 


EL HANNS MARTIN SCHLEYER 





Su pad degid delagaseda Fransänik tiädü „Le Monde” tü dödel, 25-id 
tobula atyelik, tuvoy yegedi lunik dö dalenef ela Johann Martin Schleyer, 
nemü Hanns Martin Schleyer. 


Brigad Redik, tü del 5-id setula, yela 2007 äfanäböpon eli Hanns 
Martin, e bi reiganef Deutänik no ävilon libükön cifis brigada, om päsasenom 
kobü votikans pos oksasens cifas Brigada Redik in leziöb tü del 24-id tobula 
etyela. 

Kodü atos, Fund „Hanns Martin Schleyer” änoganükon zeli calöfik 
kildeg yels poso ad memidön pideidanis lo ministerans gida e länanina, e me 
vobots, e me doküms tefiks. 

ko S - SSE - SEE - SEE - SE > SE - SE : SE - DE : SE : S + 
VÖDS SAPIK _LÖFA 
Kid löfana binon äs del in parad 


Stabü famül löfik sog nämik stanon 


Cils binons legivots löfa kosädik pales löfik 

FO LON 
(fa hiel Franz Kafka) 


Fo lon yanigaledan stanom. Man se länäd kömom foi 
galedan at e begom däli ad nügolön ini lon. Ab galedan 
sagom, das anu no kanom dälön ome nügoli. Man tikom 
bosilo e säkom, va poso ba odalom-la nügolön. 


„Mögos,” sagom galedan, „ab no anu.” 


Bi leyan lü lon ai maifon e galedan golom flanio, man 
biegädom ad logedön ninio da yan. Ven galedan küpom osi, 
smilom e sagom: 


„If atos bäton oli so vemo, steifülolös ga ad nügolön to 
proib obik. Ab küpälolöd: binob nämädik. E binob te yani- 
galedan balid. De lecem lü lecem galedans votik stanoms, 
alikan nämädikum, ka votikan. Ob it ya no kanob sufälön igo 
lülogedi kilidana.” 


Difis soik man se länäd no ispetom; lon ai söton binön 
lügolovik valanes, tikom, ab ven logedom kuratikumo galedani 
lenlabü mäned plädik, nudi tipik oma, balibi Tatarik lunik, 
slenik, blägik oma, sludom ye ad stebedön, jüs ogetom däli ad 
nügolön. Galedan givom ome lustuli e dälom ome seidön oki 
flanü yan. Us seadom dü dels e yels. Ömna steifülom ad 
dagetön däli ad nügolön, e fenükom galedani me begs okik. 
Suvo galedan dunom dasäkamis smalik: säkom ome dö lomän 
omik, e dö dins mödik votik; säks binons ye nekosädiks, 
sümons ad uts fa söls gretik pasäköls, e fino ai dönu sagom 
ome, das no kanom dälön ome nügoli. 


Man se länäd, kel eblimom oki gudiko ad tävön, gebom 

valikosi, igo völadikosi, e steifülom ad remädön galedani. 
Galedan fe lasumom valikosi, ab alna sagom: 


„Lasumob atosi teo bi no vilob, das ökredol, das 
enedunol bosi.” 


Dü yels mödik man küpedom yanigaledani at. Glömom 
galedanis votik, e jinos lü om, das balidan at binom neletan 
teik ta nügol ini lon. Maleditom fäti neläbik, ün yels balid 
laodiko ä nendemo, poso, ven bäldikom, te brumölo. Vedom 
ciletik e, bi dü studam mödayelik galedana, elogom i flibis in 
mäned omik, begom i flibes, das öyufons ome ed 
övotacedükons galedani. Fino logs omik vedons fiböfikums, e 
no plu sevom, va zü om vo dagikos, u va logs cütons omi. Too 
igo in dag sienom nidi, kel ai nog stralon nekväniko se top po 
yan lona. Anu no olifom lunüpo. Bü deadam okik belifots 
valik kobikons in tikäl omik ad fomön säki, keli jünu no nog 
esäkom galedane. Lüvinegom ome, ibä ya no fägom ad 
löükön koapi estifiköl oka. Galedan mutom biegön vemo lü 
om, ibä gretotadif evotikom vemo negönü man. 


„Kisi vilol-li anu nog sevön?” galedan säkom, „binol vo 
nesatovik.” 


„Valans steifons lü lon,” sagom man, „kikodo üfo nek 
pläamü ob ebegom nügoladäli dü yels mödik at?” 


Yanigaledan suemom, das man ya stadom ün fin lifüpa 
okik, e, ad pasienön fa lilasien fiböfiköl oma, älüvokädom ome: 
„Is nek äkanom dagetön däli, bi yan at dabinon te pro ol. Anu 
golob ad färmükön oni.” 

(Tradutod fa kadäman S. Meira) 

KADÄM VOLAPÜKA 
Tü fin yela 2007. 


Kadäm ezepon fomis Volapükik tatas sököl, kels jünu no edalabons 
fomi calöfik: 


BANGLADEJÄN (Bangladesh), BARBUDEÄN (Barbuda), BELISÄN 
(Belize), BENINÄN (Benin), CIBUTÄN (Djibouti), GANÄN (Ghana), 
GINEYÄN-BISAUÄN (Guinea-Bissau), GRANADEÄN (Granada), 
GRENADINUÄNS (Grenadines), HERZEGOVÄN (Herzegovina), 
KAZAKISTÄN (Kazakhstan), KIRGISTÄN (Kyrgyzstan), 
KIRIBATUÄNS (Kiribati), KOMORUÄNS (Comores), KVEATORA- 
GINEYÄN (Equatorial Guinea), LANTIGEÄN (Antigua), LEMIRÄNS 
LARABIK PEBALÖL (United Arab Emirates), LESOTÄN (Lesotho), 
LIBANÄN (Lebanon), MAKEDONIYÄN (Macedonia), 
MALAVIYÄN (Malawi), MALIYÄN (Mali), MIANMARÄN 
(Mianmar), MOZAMBIKÄN (Mozambique), NAMIBIYÄN (Namibia), 
NAUREÄN (Nauru), NIGERIYÄN (Niger), PAKISTÄN (Pakistan), 
PALAUÄNS (Palau), SÄCELUÄNS (Seychelles), SANKITEÄN (St 
Kitts), SANLUSIYÄN (St Lucia), SANTOMEÄN (Sað Tome), 
SANVINSENTEÄN (St Vincent), SIERALEONÄN (Sierra Leone), 
SLOVAKIYÄN (Slovakia), SLOVENIYÄN (Slovenia), 
SOLOMONUÄNS (Solomon Islands), SULÜDAFRIKÄN (= Tat 
bolitik) (South Africa), YORDÄN (Jordan), ZAMBIYÄN (Zambia), 
ZIMBABIYÄN (Zimbabwe). 


Kadäm ezepon vödis nulik sököl: 


JUEGAVOD = candy floss/barbe à papa/Zuckerwatte 
KLIFAVÖL = cliff/falaise/Felsenwand 
KROMOSOM = chromosome 

LALGORIT = algorithm (stababumäd ot äs „logorit” 
z ya dabinöl) 

MEKAVAMEN robot/Roboter 


PISTAG (bim) pistachio/pistachier/Pistazie (tree) 

PISTAGANÖT = pistachio/pistache/Pistaziennusz (nut) 
PLATOT (leäktronik) = circuit/Schaltung (electronic) 
SKAPAJOL = cliff/falaise/Steilküste (coastal) 
SLIFAKULABEL = roller coaster/montagnes 
russes/Rutschbahnberg 


Tefü noids, kelis dunons böds/nims/näsäks, Kadämans esludoms, das: 
dog vaulon (vaulön = to bark); dog e lup murons (murön = to 
growl/grogner/knurren); dog e lup hagons (hagön = to 
whine/gémir/winseln); kat miovon (miovön = to 
meow/miauler/miauen); kat snuron (snurön = to 
purr/ronronner/schnurren); jevod hinon; cuk skriyon; bub luyon; jip 
mäyon; kapar mäyülon; svin grunon; pijun rukulon; rab e krov 
gratons; leon, tigrid, stäg e ber rorons; mev e lep skrikons; bödils 
tyirpons; higok kravon; jigok kagon; dök kvagon; frog kvagülon; 
mug feifülon; bien e musak brumons; krik tyirpon; leefad 
trompeton; snek sijidon (sijidön = to hiss/siffler/zischen) 


R. Midgley 
Guvan Volapükanefa 


DABÜKOTS NULIK 


Ma gased tiädü : „Vef Sperantapüka,” dabüköp litis” (Fransän) 
blümon ad dabükön ünü yel at (2007) : Lifibepenami fa el Johann 
Martin Schleyer medü Deutänapük (se yel 1886, ko penets e bibliograf 
fa el R. Haupenthal), Volapük-bibliografi fa el Johann Schmidt e spikädi 
fa el R. Haupenthal tö Wien, Lösterän (telpükik). 


In yeged tiädü : „Bukems mekavapükas e kaenavs nulik” tefü 
kolköm tö Wien, pö kel mödikans ebespikons dini at, el R. Haupenthal, 
lautan de „Mekavapük Volapük in ragivs e bukems,” cedom, das 
zesüdos ad dunön lisedi tefü Volapükots valik, bi pük et leduton lü 
primayels mufa Sperantapükik. 

DIV REGA SALOMON (1) 


kel cifi oma no ödoflapom 
bisä popelom ad atos. 





Ab jenöfo ctuvob cki. 
Nem oma binon 
Quatermain e binom 











Lavogan ya enünom obe 
bosi dö zeil visita olik. 
Vilol tuvön blodi ola. 
S El George binom gudälan. 
Äsludom ad tuvön divi 
rega Salomon. 


balidan, kela magii 
kädūkon fa kond at. 








